మహేష్ జెఠ్మలానీ

మహేష్ జెఠ్మలానీ (జననం 1956 ఆగస్టు 9) ఒక భారతీయ న్యాయవాది, రాజకీయవేత్త. ప్రస్తుతం ఆయన రాజ్యసభకు సభ్యుడిగా నియమించబడ్డాడు. 2012 వరకు భారతీయ జనతా పార్టీ జాతీయ కార్యవర్గ సభ్యుడిగా కూడా పనిచేశాడు.

 ప్రారంభ జీవితం 
మహేష్ జెఠ్మలానీ 1956లో జన్మించాడు. ఆయన తండ్రి రామ్ జెఠ్మలానీ ప్రముఖ న్యాయవాది, కేంద్ర మంత్రి. ఆయన డార్జిలింగ్ లోని సెయింట్ పాల్స్ స్కూల్లో పాఠశాల విద్యను అభ్యసించాడు. అతను ముంబైలోని సెయింట్ జేవియర్స్ కళాశాల నుండి బిఎ, ఆక్స్‌ఫర్డ్ విశ్వవిద్యాలయం నుండి పిపిఇ (పాలిటిక్స్, ఫిలాసఫీ & ఎకనామిక్స్) లో ట్రైపోస్ పూర్తి చేశాడు. ఆయన లండన్ లో న్యాయశాస్త్రం అభ్యసించి, 1980లో న్యాయవాదిగా అర్హత సాధించాడు.

 కెరీర్ 

 న్యాయవాది 
మహేష్ జెఠ్మలానీ లండన్ యూకె బార్ ఆధ్వర్యంలో న్యాయశాస్త్రం అభ్యసించాడు. 1980లో న్యాయవాది అర్హత సాధించిన ఆయన 1981 ఫిబ్రవరి 12న బొంబాయి హైకోర్టులో న్యాయవాదిగా చేరాడు.

మహారాష్ట్ర మాజీ ముఖ్యమంత్రి అబ్దుల్ రహమాన్ అంతూలే విచారణ వంటి అనేక క్లిష్టమైన క్రిమినల్, సివిల్ కేసులను ఆయన నిర్వహించాడు. ఇందిరా గాంధీ హత్య కేసులో ఇద్దరు నిందితుల కోసం కూడా ఆయన న్యాయస్థానంలో అప్పీల్ చేశాడు.Deshpande, Swati (31 May 2021). "Senior advocate Mahesh Jethmalani nominated to Rajya Sabha". The Times of India. Retrieved 11 July 2023.

ఆయన ప్రియంవద బిర్లా కేసులో బిర్లా కుటుంబానికి ప్రాతినిధ్యం వహించాడు. రిలయన్స్ కేసులో అనిల్ అంబానీ తరఫున కూడా ఆయన హాజరయ్యాడు.
గుజరాత్ అల్లర్ల కేసుల్లో గుజరాత్ ముఖ్యమంత్రి నరేంద్ర మోడీ తరఫున సుప్రీంకోర్టులో ఆయన వాదించాడు. అలాగే సోహ్రాబుద్దీన్ హత్య కేసులో గుజరాత్ హోంమంత్రి అమిత్ షా తరుపున గుజరాత్ హైకోర్టు, భారత సుప్రీంకోర్టులలో హాజరయ్యాడు.

సంజయ్ దత్ బెయిల్ పిటిషన్ కోసం కూడా ఆయన హాజరయ్యాడు. ఆయన హర్షద్ మెహతా తరఫున కూడా అనేక కేసుల్లో హాజరయ్యాడు. మహా వికాస్ అఘాడి ప్రభుత్వానికి వ్యతిరేకంగా ముంబై మాజీ పోలీస్ కమిషనర్ పరమ్ బీర్ సింగ్ తరపున కూడా ఆయన ప్రాతినిధ్యం వహిస్తున్నాడు.

 రాజకీయవేత్త 
2009 భారత సార్వత్రిక ఎన్నికలలో ఆయన భారతీయ జనతా పార్టీ అభ్యర్థిగా ముంబై నార్త్ సెంట్రల్ లోక్‌సభ నియోజకవర్గం నుండి పోటీ చేసి విఫలమయ్యాడు."Senior Advocate Mahesh Jethmalani Nominated to Rajya Sabha". www.livelaw.in. 31 May 2021. Retrieved 14 July 2021.

2012లో బీజేపీ జాతీయ కార్యవర్గానికి ఆయన రాజీనామా చేశాడు.

2021లో, భారత రాష్ట్రపతి చేత రాజ్యసభ పార్లమెంటు సభ్యుడిగా ఆయన నామినేట్ చేయబడ్డాడు.

 మూలాలు 

వర్గం:1956 జననాలు
వర్గం:భారతీయ న్యాయవాదులు
వర్గం:జీవిస్తున్న ప్రజలు